**OBEC HORNÁ KRÁĽOVÁ, Obecný úrad, Hlavná 17, 951 32 Horná Kráľová**

**Obecné zastupiteľstvo v Hornej Kráľovej**

**Stanovisko hlavného kontrolóra obce k návrhu prvej zmeny rozpočtu obce Horná Kráľová na rok 2024**

Návrh na uznesenie:

Obecné zastupiteľstvo v Hornej Kráľovej

1. **prerokovalo**

stanovisko hlavného kontrolóra obce k návrhu prvej zmeny rozpočtu obce Horná Kráľová na rok 2024

1. **berie na vedomie**

stanovisko hlavného kontrolóra obce k návrhu prvej zmeny rozpočtu obce Horná Kráľová na rok 2024

**Spracoval: Predkladá:**

Mgr. Miloš Kopiary, v. r. Mgr. Miloš Kopiary, v. r.

Hlavný kontrolór obce Hlavný kontrolór obce

Predložené obecnému zastupiteľstvu 26. augusta 2024

**Dôvodová správa**

Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu prvej zmeny rozpočtu obce Horná Kráľová na rok 2023 (ďalej len „stanovisko“).

**A. Základná charakteristika návrhu zmeny rozpočtu**

Obec je pri zostavovaní návrhu rozpočtu (vrátane všetkých jeho zmien vykonávaných v priebehu príslušného rozpočtového roka) povinná postupovať podľa nasledovných právnych predpisov:

* Ústavný zákon č. 493/2011 Z.z. o rozpočtovej zodpovednosti,
* Zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* Zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* Zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov,
* Zákon č. 369/1990 Zb. o obecnom zriadení v znení neskorších predpisov,
* Nariadenie vlády č. 668/2004 Z.z. o rozdeľovaní a poukazovaní výnosu dane z príjmov územnej samospráve,
* Zákon č. 597/2003 Z.z. o financovaní základných škôl, stredných škôl a školských zariadení v znení neskorších predpisov,
* Všeobecne záväzné nariadenie obce Horná Kráľová č. 1/2014 o rozpočtových pravidlách v znení jeho Dodatku č. 1

Rozpočet obce Horná Kráľová na rok 2024 s výhľadom na roky 2025 a 2026 bol schválený Uznesením č. 163-X.-OZ/2023 zo dňa 15.12.2023. V zmysle zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej aj ako „ZoRPUS“) obec hospodári s rozpočtovými prostriedkami podľa schváleného rozpočtu a v priebehu rozpočtového roka sleduje vývoj rozpočtového hospodárenia. V prípade potreby vykonáva zmeny vo svojom rozpočte, najmä zvýšenie vlastných príjmov alebo zníženie výdavkov s cieľom zabezpečiť vyrovnanosť bežného rozpočtu ku koncu rozpočtového roka.

Právna úprava zmien rozpočtu je upravená v ust. § 14 ZoRPUS. V zmysle ust. § 14 ods. 1 ZoRPUS *„zmeny rozpočtu vrátane zmeny programov obce schvaľuje orgán obce príslušný podľa osobitných predpisov“.* Orgánmi obce sú obecné zastupiteľstvo a starosta obce. V súlade s ustanovením § 11 ods. 4 písm. b) zákona č. 369/1990 Zb. o obecnom zriadení v znení neskorších predpisov je schvaľovanie zmien rozpočtu obce v kompetencii obecného zastupiteľstva. Obecné zastupiteľstvo má zároveň právomoc rozhodnúť, že zmeny rozpočtu vrátane zmien programov rozpočtu môže v určenom rozsahu vykonávať starosta obce. Starosta obce tak môže vykonávať zmeny rozpočtu obce, len ak mu túto právomoc obecné zastupiteľstvo postúpi a navyše len v rozsahu, v akom mu ho vymedzí.

V zmysle ust. čl. 9 ods. 2 Všeobecne záväzného nariadenia č. 1/2014 o rozpočtových pravidlách Obecné zastupiteľstvo v Hornej Kráľovej v znení jeho Dodatku č. 1 splnomocnilo starostu obce Horná Kráľová vykonávať zmeny rozpočtu obce a programového rozpočtu obce do výšky 10000,- EUR. Starosta obce je zároveň povinný informovať zastupiteľstvo o takto vykonanej zmene rozpočtu na jeho najbližšom zasadnutí. Nie je povolená zmena rozpočtu presunom prostriedkov z výdavkov kapitálového rozpočtu alebo z výdavkov finančných operácií ponížením alebo povýšením bežného rozpočtu.

V zmysle ust. § 14 ods. 2 ZoRPUS: *„Príslušný orgán obce vykonáva zmeny rozpočtu v priebehu rozpočtového roka rozpočtovými opatreniami, ktorými sú:*

*a) presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky,*

*b) povolené prekročenie a viazanie príjmov,*

*c) povolené prekročenie a viazanie výdavkov,*

*d) povolené prekročenie a viazanie finančných operácií.“*

Zároveň v zmysle ust. § 14 ods. 3 ZoRPUS *„Obec a vyšší územný celok môžu vykonať rozpočtové opatrenia uvedené v odseku 2 písm. d) (povolené prekročenie a viazanie finančných operácií) do 31. augusta príslušného roka. Obec a vyšší územný celok môžu po tomto termíne vykonávať v priebehu rozpočtového roka len také zmeny rozpočtu, ktorými sa nezvýši schodok rozpočtu obce alebo rozpočtu vyššieho územného celku, s výnimkou zmien rozpočtu z dôvodu potreby úhrady výdavkov na odstránenie havarijného stavu majetku obce alebo majetku vyššieho územného celku, výdavkov na likvidáciu škôd spôsobených živelnými pohromami alebo inou mimoriadnou okolnosťou alebo výdavkov súvisiacich s financovaním spoločných programov Slovenskej republiky a Európskej únie, operačných programov spadajúcich do cieľa Európska územná spolupráca a programov financovaných na základe medzinárodných zmlúv o poskytnutí grantu uzatvorených medzi Slovenskou republikou a inými štátmi.“*

Predložený návrh zmeny rozpočtu obce Horná Kráľová na rok 2024 – Rozpočtové opatrenie č. 1/2024 je vykonaný podľa ust. § 14 ods. 2 písm. b) a písm. d) ZoRPUS, povoleným prekročením a viazaním príjmov, ktoré sa viažu na konkrétne výdavky a zároveň povoleným prekročením a viazaním finančných operácií – použitie prostriedkov zostatku predchádzajúcich rokov. Uznesením Obecného zastupiteľstva v Hornej Kráľovej č. 193-II.-OZ/2024 zo dňa 10.6.2023 bolo v rámci prerokovania záverečného účtu obce Horná Kráľová v bode č. 5 predmetného uznesenia schválené zaradenie zostatku finančných prostriedkov predchádzajúcich rokov, zistené pri kontrole účtovných súvzťažností vo výške 43 092,39 EUR ako príjmovú finančnú operáciu do rozpočtu obce Horná Kráľová na rok 2024 a ich použitie účelovo viaže na kapitálové výdavky rozpočtového roka 2024. Navrhovaným rozpočtovým opatrením sa do rozpočtu obce Horná Kráľová na rok 2024 zároveň zapájajú finančné prostriedky, ktorých boli prijaté v roku 2023 ako dotácie a transfery zo štátneho rozpočtu, ktoré neboli v roku 2023 spotrebované a ich potreba použitia na schválený účel trvá aj v roku 2024.

Nakoľko je celková výška navýšenia príjmovej aj výdavkovej časti rozpočtu v sume 92 664,- EUR, je schválenie tejto zmeny rozpočtu v kompetencii Obecného zastupiteľstva v Hornej Kráľovej.

**Príjmová časť rozpočtu obce Horná Kráľová na rok 2024**

**Kapitálový rozpočet**

Nie je predmetom tejto zmeny rozpočtu.

**Bežný rozpočet**

Predmetom zmeny rozpočtu je úprava položiek príjmovej časti bežného rozpočtu obce podľa očakávaného alebo skutočného plnenia rozpočtu obce Horná Kráľová na rok 2024 k 31.12.2024. Položky, tejto časti rozpočtu, kde sa na základe objektívnych skutočností predpokladá vyššie plnenie ako bol schválený rozpočet na rok 2024, alebo položky rozpočtu obce, ktorých skutočné plnenie k polroku 2024 prekročili očakávané príjmy, boli navýšené. Navýšenie sa týka príjmov poplatky za tovary a služby, Kráľ. Zvesti: + 3150,- EUR (príjem z predaja vstupeniek na koncert Fragile, pričom vo výdavkovej časti sú potom premietnuté výdavky s koncertom spojené), príjmy z vratiek za elektrickú energiu a plyn vo výške + 1630,- EUR (na základe skutočného plnenia rozpočtu k polroku 2023) ako aj príjem z predaja prebytočného majetku navýšený o 1635,- EUR, čo predstavuje skutočnú kúpnu cenu predávaného traktora ktorá vzišla z obchodnej verejnej súťaže.

Ďalej ide o úpravu výšky účelovo viazaných transferov finančných prostriedkov zo štátneho rozpočtu v celkovej výške + 41 344,- EUR.

Zároveň je v príjmovej časti bežného rozpočtu obce Horná Kráľová na rok 2024 navrhnutá úprava tých položiek, kde vzhľadom na skutočné plnenie rozpočtu k polroku 2024 je predpokladaný príjem výrazne nižší oproti očakávanej skutočnosti – konkrétne príjem z prenájmu priestorov MsKS znížený o 4500,- EUR.

Výška úpravy príjmovej časti bežného rozpočtu obce Horná Kráľová na rok 2024 potom predstavuje: + 43 667,- EUR.

**Finančné operácie**

Predmetom zmeny rozpočtu je tiež zapojenie prostriedkov zostatku predchádzajúcich rokov pri kontrole účtovných súvzťažností, ktoré vyplynuli z prerokovania záverečného účtu obce Horná Kráľová za rok 2023. Navrhovaná zmena je v súlade s ust. § 14 ods. 3 ZoRPUS a v súlade s Uznesením Obecného zastupiteľstva v Hornej Kráľovej č. 193-II.-OZ/2024 zo dňa 10.6.2023, ktorým bolo schválené účelové viazanie použitia týchto finančných prostriedkov na kapitálové výdavky rozpočtu obce Horná Kráľová v roku 2024. Nakoľko výška rozpočtovaných výdavkov kapitálového rozpočtu obce Horná Kráľová na rok 2024, ktoré nie sú financované z účelovo viazaných príjmov predstavuje sumu 45000,- EUR, hlavný kontrolór konštatuje, že sú tu dané podmienky na zapojenie týchto finančných prostriedkov do rozpočtu obce v súlade s Uznesením Obecného zastupiteľstva v Hornej Kráľovej č. 193-II.-OZ/2024 zo dňa 10.6.2023.

**Výdavková časť rozpočtu obce Horná Kráľová na rok 2024**

Čo sa týka výdavkovej časti rozpočtu obce Horná Kráľová na rok 2024 predmetom tejto zmeny rozpočtu obce Horná Kráľová na rok 2024 je rovnako úprava rozpočtovaných finančných prostriedkov na jednotlivých položkách rozpočtu obce podľa očakávaného plnenia rozpočtu obce k 31.12.2024, s ohľadom na skutočné plnenie rozpočtu obce k polroku 2024.

**Kapitálový rozpočet**

V kapitálovom rozpočte je to navýšenie výdavkov na nové cesty a chodníky + 4000,- EUR, ktoré budú použité z nevyčerpaných finančných prostriedkov predchádzajúcich rokov v súlade s Uznesením Obecného zastupiteľstva v Hornej Kráľovej č. 193-II.-OZ/2024 zo dňa 10.6.2023. Ďalej sa rozpočtuje nová položka – kamerový systém vo výške + 6000,- EUR, pričom financovanie je rozdelené tak, že 5000,- EUR je z prijatej dotácie z VÚC a 1000,- EUR z vlastných prostriedkov, rovnako z nevyčerpaných finančných prostriedkov predchádzajúcich rokov.

**Bežný rozpočet**

V bežnom rozpočte ide o podstatné navýšenie položiek na odvody do zdravotných poisťovní z dôvodu zmeny všeobecne záväzných právnych predpisov prierezovo vo viacerých programoch rozpočtu obce Horná Kráľová, služby BOZ, programy, pomoc pri dot. + 22000,- EUR, (náklady v súvisiace s prípravou projektových dokumentácií a súvisiacich služieb na zabezpečenie realizovania schválených investičných zámerov), rutinná a štandardná údržba 2200,- EUR, navýšenie položiek rozpočtu na nákup pohonných hmôt – prierezovo v rôznych programoch, všeobecný materiál +2000,- EUR, reprezentačné výdavky + 3150,- EUR (koncert skupiny Fragile – zodpovedá navýšeným príjmom), monitoring skládky + 1200,- EUR. Ďalej účelovo viazané výdavky na ZŠ s MŠ v celkovej výške + 37 874,- EUR (z toho 5905,- EUR z prostriedkov vylúčených z prebytku roka 2023),

Výška úpravy výdavkovej časti bežného rozpočtu obce Horná Kráľová na rok 2023 potom predstavuje: + 82 664,- EUR.

**Finančné operácie**

Bez zmeny.

**B. Členenie rozpočtu**

**Bežný rozpočet**

Bežné príjmy: 1 554 032 EUR

**Bežné príjmy zmena: + 43 667 EUR**

Bežné výdavky: 1 450 407 EUR

**Bežné výdavky zmena: + 82 664 EUR**

Rozdiel: + 103 625 EUR

**Rozdiel zmena: + 64 628 EUR**

**Kapitálový rozpočet**

Kapitálové príjmy: 273 821 EUR

**Kapitálové príjmy zmena: 0 EUR**

Kapitálové výdavky: 309 821 EUR

**Kapitálové výdavky zmena: + 10 000 EUR**

Rozdiel: - 36 000 EUR

**Rozdiel zmena:**  - **46 000 EUR**

Spolu príjmy bez príjmových finančných operácií: 1 869 197 EUR

Spolu výdavky bez výdavkových finančných operácií: 1 852 892 EUR

Rozdiel bez finančných operácií: 16 305 EUR

Príjmové finančné operácie: 0 EUR

**Príjmové finančné operácie zmena: + 48 997 EUR**

Výdavkové finančné operácie: 66 805 EUR

**Výdavkové finančné operácie zmena: 0 EUR**

Rozdiel: - 17 808 EUR

Rozpočet na rok 2023 celkom **po vykonanej zmene**:

**Príjmy celkom: 1 920 517 EUR**

**Výdavky celkom: 1 919 697 EUR**

**Rozdiel celkom: + 820 EUR**

V zmysle ust. § 10 ods. 7 zákona o rozpočtových pravidlách územnej samosprávy sa kapitálový rozpočet zostavuje ako vyrovnaný alebo prebytkový; kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov obce z minulých rokov, návratnými zdrojmi financovania, alebo je tento schodok krytý prebytkom bežného rozpočtu v príslušnom rozpočtovom roku. Zvýšený schodok navrhovaného kapitálového rozpočtu na rok 2024 po vykonanej zmene je krytý zostatkom finančných prostriedkov z predchádzajúcich rokov.

Z prebytku bežného rozpočtu sú uhrádzané návratné zdroje financovania (výdavkové finančné operácie).

**C. Riziká rozpočtu po vykonanej zmene**

Aj po navrhovanej zmene je rozpočet obce na rok 2024 navrhnutý ako prebytkový, zistený prebytok 820,- EUR je však zanedbateľná suma.

**D. Záverečné zhodnotenie.**

Konštatujem, že predkladaný návrh zmeny rozpočtu obce Horná Kráľová na rok 2024 – Rozpočtové opatrenie č. 1/2024 bol vypracovaný v súlade s príslušnými právnymi predpismi.

Návrh zmeny rozpočtu obce Horná Kráľová na rok 2024 – Rozpočtové opatrenie č. 1/2024 bol zverejnený na úradnej tabuli obce Horná Kráľová a webovom sídle obce Horná Kráľová dňa 09.08.2024, na pripomienkovanie zo strany verejnosti, t.j. minimálna 15 dňová lehota zverejnenia návrhu zmeny rozpočtu pred rokovaním obecného zastupiteľstva bola dodržaná.

Na základe uvedených skutočností:

**Odporúčam Obecnému zastupiteľstvu v Hornej Kráľovej predložený návrh zmeny rozpočtu obce Horná Kráľová na rok 2024 – Rozpočtové opatrenie č. 1/2024 schváliť**.

V Hornej Kráľovej, dňa 16.08.2024

Mgr. Miloš Kopiary

hlavný kontrolór obce Horná Kráľová